proxectonos/corpus_dominio_legal_administrativo_tmp huggingface dataset:
RESOLUCIÓN do 12 de setembro de 2008, da Dirección Xeral de Recursos Mariños, pola que se lle dá publicidade ao acordo do Consello da Xunta de Galicia do 28 de agosto de 2008, polo que se aproba o Plan Galego de Acuicultura.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 17/09/2008

Adoptado o acordo polo Consello da Xunta de Galicia, en sesión do 28 de agosto de 2008, relativo á aprobación do Plan Galego de Acuicultura, resulta necesario darlle publicidade ao mencionado acordo, unha vez cumpridos os requisitos do Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal.
RESOLVO:
1. Facer público o acordo do Consello da Xunta de Galicia, adoptado en reunión do 28 de agosto de 2008, que a continuación se transcribe:
a) Aprobar o Plan Galego de Acuicultura promovido pola Consellería de Pesca e Asuntos Marítimos para os efectos previstos na Lei 10/1995, do 23 de novembro, de ordenación do territorio de Galicia, como resultado da revisión do Plan sectorial dos parques de tecnoloxía alimentaria, aprobado por acordo do Consello da Xunta de Galicia do 30 de xuño de 2005, que queda sen efecto.
b) Levantar a suspensión da tramitación dos seguintes proxectos sectoriais presentados ao abeiro do Plan sectorial dos parques de tecnoloxía alimentaria, acordada polo Consello da Xunta de Galicia do 22 de xuño de 2006, e continuar a súa tramitación ao abeiro do Plan Galego de Acuicultura:
-Ampliación dunha granxa mariña en Bico da Ran-Cambados (Pontevedra) promovida por Aquacría Arousa, S.L.
-Ampliación dunha granxa mariña en Cabo Vilán-Camariñas (A Coruña) promovida por Stolt Sea Farm, S.A.
-Ampliación dunha granxa mariña e criadeiro en Meirás-Valdoviño (A Coruña) promovida por Luso Hispana de Acuicultura S.L.
c) Deixar sen efecto o proxecto sectorial de incidencia supramunicipal denominado Plan de engorde de peixes planos de Touriñán, Muxía, promovido por Insuiña, S.L., aprobado polo Consello da Xunta de Galicia do 28 de xullo de 2005, por incompatibilidade con Plan Galego de Acuicultura.
d) Continuar a revisión do proxecto sectorial (Foxo Longo) aprobado por acordo do Consello da Xunta de Galicia, de acordo coas determinacións do Plan Galego de Acuicultura.
2. O Plan Galego de Acuicultura entrará en vigor o día seguinte ao da súa publicación no Diario Oficial de Galicia, de conformidade co previsto no artigo 13.5º do Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal.
Santiago de Compostela, 12 de setembro de 2008.
Antonio García Elorriaga
Director xeral de Recursos Mariños
ORDE do 10 de setembro de 2008 pola que se declara a alleabilidade dun inmoble situado no concello de Ponte Caldelas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/09/2008

A Comunidade Autónoma de Galicia é titular dun inmoble no concello de Ponte Caldelas en virtude do expediente expropiatorio tramitado polo Instituto Galego da Vivenda e Solo para o establecemento dunha central de transportes.
Inscrito o inmoble no correspondente Rexistro da Propiedade procede declarar a súa alleabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.
Declárase a alleabilidade do inmoble que se describe a continuación:
Inmoble situado no concello de Ponte Caldelas que se describe segundo o rexistro como centro de transportes e terminal intermodal de Ponte Caldelas, cunha superficie total de 86.986 m2 e situada no lugar da Reigosa que linda: norte, resto do predio da comunidade de montes veciñais en man común da Reigosa e camiño público; sur, estrada provincial EP-0004 e resto do predio da comunidade de montes veciñais en man común da Reigosa; leste, camiño público e estrada provincial EP-0004; oeste, parque empresarial do Campiño (Pontevedra). Inscrita no Rexistro da Propiedade de Ponte Caldelas no tomo 192, predio 9.130.
Santiago de Compostela, 10 de setembro de 2008.
P.D. (Orde 18-9-2006)
Mª Inmaculada Viña Carregal
Secretaria xeral e do Patrimonio da Consellería
de Economía e Facenda
RESOLUCIÓN do 1 de setembro de 2008 pola que se procede á publicación das subvencións concedidas en virtude da Orde do 24 de marzo de 2008 pola que se establecen as bases reguladoras e se procede á convocatoria de subvencións a pequenos comerciantes individuais autónomos que abandonen a actividade comercial, en desenvolvemento do Plan de renovación e mellora do comercio galego.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 17/09/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 18 da orde reguladora, procédese á publicación das subvencións concedidas por resolución do conselleiro de Innovación e Industria, que se relacionan no anexo.
Norma reguladora: Orde do 24 de marzo de 2008 pola que se establecen as bases reguladoras e se procede á convocatoria de subvencións a pequenos comerciantes individuais autónomos que abandonen a actividade comercial, en desenvolvemento do Plan de renovación e mellora do comercio galego (IN216A).
Finalidade da subvención: abandono da actividade comercial.
Crédito orzamentario: 900.000 .
Aplicación orzamentaria: 10.05.751A.770.2.
Santiago de Compostela, 1 de setembro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "18000D007P015.PDF"
CORRECCIÓN de erros.-Orde do 22 de xullo de 2008 pola que se resolve definitivamente a convocatoria de licenzas por estudos para o curso 2008-2009 destinadas a funcionarios docentes non universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/09/2008

Advertidos erros na publicación da orde que se cita, efectuada no DOG nº 167, do venres 29 de agosto de 2008, cómpre facer as seguintes correccións:
No anexo I, débense engadir as seguintes persoas:
Ver referencia pdf "18000D005P015.PDF"
ORDE do 18 de agosto de 2008 pola que se autoriza o cambio de denominación do centro de educación especial Santiago Apóstolo da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/09/2008

Tendo en conta o disposto no artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro que se relaciona no anexo a esta orde.
Santiago de Compostela, 18 de agosto de 2008.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Concello: A Coruña.
Localidade: A Coruña.
Código de centro: 15005385.
Denominación: Centro de Educación Especial Santiago Apóstolo.
Nova denominación: Centro de Educación Especial María Mariño.
ORDE do 17 de setembro de 2008 pola que se fai pública a ampliación dos importes existentes para a concesión das axudas previstas na do 19 de decembro de 2007 pola que se establecen as bases que regulan, para o exercicio do ano 2008, as axudas e subvencións para o fomento do emprego a través dos programas de cooperación, e se procede á súa convocatoria.
CONSELLERÍA DE TRABALLO — III. OUTRAS DISPOSICIÓNS — 24/09/2008

A Orde do 19 de decembro de 2007 (DOG nº 6, do 9 de xaneiro de 2008) establece que os créditos que financian as axudas previstas nela poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que establezan a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, procedentes de transferencias de créditos, cómpre ampliar o importe dos créditos destinados ás axudas que poderán ser concedidas ao abeiro da referida Orde do 19 de decembro de 2007, coa finalidade de facer chegar estas ao maior número de beneficiarios posible.
Por todo o exposto e en uso das facultades que me foron conferidas,
DISPOÑO:
Artigo 1º
1. Amplíase o importe total das axudas que se van conceder ao abeiro da Orde do 19 de decembro de 2007 de acordo coa seguinte desagregación:
a) Capítulo segundo (programas de cooperación con entidades locais) sección I (das subvencións para a contratación de traballadores e traballadoras desempregados/as para a realización de obras ou servizos de interese xeral e social), na seguinte contía e aplicación orzamentaria, que figura dotada nos orzamentos xerais da Comunidade Autónoma de Galicia para o ano 2008:
16.02.322A.460.1: polo importe de 1.000.000  no código proxecto 2007 00 671.
b) Capítulo terceiro (programas de cooperación con administracións públicas distintas da local, universidades e entidades sen ánimo de lucro) sección I (das subvencións para a contratación de traballadores e traballadoras desempregados/as para a realización de obras ou servizos de interese xeral e social), na seguinte contía e aplicación orzamentaria, que figura dotada nos orzamentos xerais da Comunidade Autónoma de Galicia para o ano 2008:
16.02.322A.481.1: polo importe de 3.000.000  código de proxecto 2007 00 669.
Artigo 2º
Esta modificación non afecta o prazo establecido na referida orde para a presentación de solicitudes.
Santiago de Compostela, 17 de setembro de 2008.
Ricardo Jacinto Varela Sánchez
Conselleiro de Traballo
ORDE do 14 de agosto de 2008 pola que se autoriza o cambio de denominación do colexio de educación infantil e primaria de Crecente, na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/09/2008

Tendo en conta o disposto no artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro que se relaciona no anexo a esta orde.
Santiago de Compostela, 14 de agosto de 2008.
Laura Sánchez Piñón
Conselleira de Educación e Ordenación
Universitaria
ANEXO
Provincia: Pontevedra.
Concello: Crecente.
Localidade: Crecente.
Código de centro: 36001707.
Denominación: Colexio de Educación Infantil e Primaria de Crecente.
Nova denominación: Colexio de Educación Infantil e Primaria Manuel Sieiro.
ORDE do 11 de setembro de 2008 pola que se modifica o artigo 16 da do 14 de febreiro (Diario Oficial de Galicia do 25 de febreiro de 2008) polo que se establecen as bases reguladoras para a concesión, en réxime de concorrencia competitiva, das subvencións ás corporacións locais para a adecuación e modernización de equipamentos comerciais (liña Merca) e vertebración do comercio urbano (liña Urbancomer) en desenvolvemento do Plan de renovación e mellora do comercio galego, e se procede á súa convocatoria para o ano 2008. Código de procedemento IN223A.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 17/09/2008

Pola Orde do 25 de febreiro de 2008 aprobáronse as bases reguladoras para a concesión de subvencións ás corporacións locais para a adecuación e modernización de equipamentos comerciais (liña Merca) e vertebración do comercio urbano (liña Urbancomer) en desenvolvemento do Plan de renovación e mellora do comercio galego, en réxime de concorrencia competitiva, e procedeuse á súa convocatoria para o ano 2008.
No artigo 16 da devandita orde establécese que as subvencións concedidas se farán efectivas unha vez que presente o beneficiario a documentación acreditativa do investimento obxecto da subvención, tendo de prazo para presentala ata o 31 de outubro de 2008.
Tendo en conta o atraso producido na resolución da devandita axuda, motivado polo volume de solicitudes presentadas, e polo longo proceso de avaliación, e co fin de viabilizar os procesos de xestión e dado que non se causa prexuízo a terceiros, procede modificar o referido artigo, polo que
DISPOÑO:
A modificación, no referente ao prazo de presentación da documentación acreditativa do investimento obxecto da subvención, do artigo 16 da Orde do 14 de febreiro de 2008, pola que se aproban as bases reguladoras para a concesión, en réxime de concorrencia competitiva, das subvencións ás corporacións locais para a adecuación e modernización de equipamentos comerciais (liña Merca) e vertebración do comercio urbano (liña Urbancomer) en desenvolvemento do Plan de renovación e mellora do comercio galego, do seguinte xeito:
O prazo establecerase na resolución de concesión da axuda que, en todo caso, non poderá ser posterior ao 1 de decembro de 2008.
Santiago de Compostela, 11 de setembro de 2008.
Fernando Xabier Blanco Álvarez
Conselleiro de Innovación e Industria
RESOLUCIÓN do 18 de agosto de 2008 pola que se dá publicidade das axudas concedidas ao abeiro da Orde do 18 de febreiro de 2008 pola que se establecen as bases reguladoras para a concesión, en réxime de concorrencia competitiva, de subvencións para a modernización de comercios situados en zonas rurais da Comunidade Autónoma de Galicia, en desenvolvemento do Plan de renovación e mellora do comercio galego (Diario Oficial de Galicia número 42, do 28 de febreiro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 17/09/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 20 das bases reguladoras da orde, procédese á publicación das subvencións concedidas por resolución do conselleiro de Innovación e Industria, que se relacionan no anexo.
Norma reguladora: Orde do 18 de febreiro de 2008 pola que se establecen as bases reguladoras para a concesión, en réxime de concorrencia competitiva, de subvencións para a modernización de comercios situados en zonas rurais da Comunidade Autónoma de Galicia, en desenvolvemento do Plan de renovación e mellora do comercio galego (IN218A).
Crédito orzamentario: 1.966.324 euros.
Aplicación orzamentaria: 10.05.751A.770.3.
Santiago de Compostela, 18 de agosto de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "18000D007P015.PDF"
ORDE do 13 de agosto de 2008 pola que se autoriza o cambio de denominación do instituto de educación secundaria Almirante Salvador Moreno de Marín (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/09/2008

Tendo en conta o disposto no artigo 3 punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do instituto de educación secundaria que no anexo se relaciona.
Santiago de Compostela, 13 de agosto de 2008.
Laura Sánchez Piñón
Conselleira de Educación e Ordenación
Universitaria
ANEXO
Provincia: Pontevedra.
Concello: Marín.
Localidade: Marín.
Código de centro: 36004551.
Denominación: Instituto de Educación Secundaria Almirante Salvador Moreno.
Nova denominación: Instituto de Educación Secundaria Illa de Tambo.
CORRECCIÓN de erros.-Orde do 9 de agosto de 2008 pola que se incrementa a dotación orzamentaria para a aplicación dos pagamentos directos á agricultura e á gandaría establecida pola Orde do 31 de xaneiro de 2008.
CONSELLERÍA DO MEDIO RURAL — III. OUTRAS DISPOSICIÓNS — 19/09/2008

Advertidos erros na data da Orde do 9 de agosto de 2008 pola que se incrementa a dotación orzamentaria para a aplicación dos pagamentos directos á agricultura e á gandaría establecida pola Orde do 31 de xaneiro de 2008, publicada no DOG nº 178, do 15 de setembro de 2008, cómpre facer as seguintes correccións:
-Na páxina 17.073, no título da orde, onde di: «Orde do 9 de agosto de 2008», debe dicir: «Orde do 9 de setembro de 2008».
-Na mesma páxina, ao final, no lugar e data, antes da sinatura, onde di: «Santiago de Compostela, 9 de agosto de 2008», debe dicir: «Santiago de Compostela, 9 de setembro de 2008».
RESOLUCIÓN do 16 de setembro de 2008 pola que se convocan dous cursos de formación inicial en prevención de riscos laborais para o persoal laboral fixo de recente ingreso na Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 22/09/2008

De acordo co disposto pola Lei 31/1995, do 8 de novembro, de prevención de riscos laborais, no seu artigo 19, sobre a formación dos traballadores, podemos entender que a formación ten que estar planificada e programada para chegar aos traballadores desde o momento da súa contratación, e que debe ser impartida en función dos riscos e incluso da responsabilidade que estes teñan dentro da organización en que traballen.
Deste xeito, e dada a recente incorporación de persoal laboral fixo da Xunta de Galicia tras a superación dos correspondentes procesos selectivos convocados de conformidade co Decreto 65/2007, do 12 de abril, polo cal se aproba a oferta de emprego público correspondente a prazas de persoal funcionario e laboral da Administración da Comunidade Autónoma de Galicia para o ano 2007, faise necesario formalo co fin de que coñeza os riscos específicos do seu posto de traballo.
Polo tanto, convócase o persoal laboral fixo da Xunta de Galicia que se especifica no cadro seguinte á realización obrigatoria do curso de formación inicial de prevención de riscos laborais que a continuación se detalla:
Ver referencia pdf "18300D004P009.PDF"
Presentación de solicitudes:
a) Para participar nos cursos que se convocan nesta resolución, o persoal anteriormente relacionado deberá cubrir o formulario de matrícula en liña que pode atopar no portal web da EGAP no seguinte enderezo:
http://egap.xunta.es/matricula.
b) Para cubrir correctamente os formularios de solicitude no citado enderezo da internet disporase de instrucións de axuda que deberán ser observadas en todo momento polas persoas solicitantes.
c) Os formularios cubertos adecuadamente no enderezo da internet
http://egap.xunta.es/matricula
entenderanse presentados na EGAP.
d) O prazo de presentación de solicitudes remata o 28 de setembro de 2008.
e) En caso de dúbida, dificultades técnicas ou necesidade de máis información á hora de presentar a solicitude, pode dirixirse á EGAP a través do enderezo de correo electrónico matricula.egap@xunta.es, que adoptará as medidas necesarias para facilitar a presentación de solicitudes.
Para máis información pode chamar aos teléfonos 981 54 62 41/ 881 99 70 14.
Aos asistentes entregaráselles un diploma acreditativo da súa asistencia aos cursos.
Santiago de Compostela, 16 de setembro de 2008.
Carlos Suárez-Mira Rodríguez
Director da Escola Galega de Administración Pública
CORRECCIÓN de erros.-Orde do 29 de agosto de 2008 pola que se aproba o Regulamento da denominación de orixe Mexillón de Galicia-Mejillón de Galicia e do seu consello regulador.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 23/09/2008

Advertido erro na Orde do 29 de agosto de 2008 pola que se aproba o Regulamento da denominación de orixe Mexillón de Galicia-Mejillón de Galicia e do seu consello regulador, publicada no Diario Oficial de Galicia, número 171, do 4 de setembro de 2008, procédese a realizar a seguinte rectificación:
Na páxina 16.548, artigo 23º, onde di: «.. que terán como límite mínimo de rendemento o 12% e máximo de 40 pezas nun quilo.», debe dicir: «... que terán como límite mínimo de rendemento o 12% e máximo de 40 pezas nun quilo, límites mínimos que poderán incrementarse por proposta do Comité de mención.».
RESOLUCIÓN do 16 de setembro de 2008, da Dirección Xeral de Ordenación e Innovación Educativa, pola que se procede a designar os membros e facer pública a composición da comisión de selección que deberá elaborar as probas, supervisar e valorar os méritos das/os aspirantes aos premios extraordinarios de educación secundaria obrigatoria correspondentes ao curso 2007-2008, e se ditan instrucións acerca da realización das probas correspondentes á modalidade b), premios extraordinarios ao rendemento académico.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/09/2008

De conformidade co establecido no artigo 15 da Orde do 17 de abril de 2008 pola que se convocan os premios extraordinarios de educación secundaria obrigatoria correspondentes ao curso 2007-2008, esta dirección xeral
RESOLVE:
Primeiro.-Designar os membros da comisión de selección que deberá elaborar as probas, supervisar e valorar os méritos das/os aspirantes aos premios extraordinarios de educación secundaria obrigatoria e facer pública a súa composición, que é a que figura no anexo a esta resolución.
Segundo.-Fixar a data, horario, lugares de realización das probas e condicións de presentación das/os aspirantes á modalidade b), premios extraordinarios ao rendemento académico.
1. As probas terán lugar o día 8 de outubro de 2008 de acordo co seguinte horario:
9.30 horas: presentación das/os aspirantes.
10.00 a 12.00 horas: primeira parte da proba.
12.30 a 14.00 horas: segunda parte da proba.
2. Centros nos que se realizarán as probas.
Provincia da Coruña:
-IES Elviña. Polígono de Elviña, 2ª fase s/n, A Coruña
Provincia de Lugo:
-IES Sanxillao. Avda. Fontiñas, nº 171, Lugo
Provincia de Ourense:
-IES Ramón Otero Pedrayo. Rúa Padre Feixoo, nº 12, Ourense
Provincia de Pontevedra:
-IES Sánchez Cantón. Avda. Raíña Victoria, Pontevedra
3. Presentación das/os aspirantes.
a) As/os aspirantes deberán realizar as probas na provincia a que pertenza o centro que as/os propón.
b) Para a realización das probas, as/os aspirantes acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 16 de setembro de 2008.
Mª José Pérez Mariño
Directora xeral de Ordenación e Innovación Educativa
ANEXO
Tribunal
-Presidenta: Mª José Pérez Mariño, directora xeral de Ordenación e Innovación Educativa.
-Vogais:
Gonzalo Sanmartín Brey, xefe de servizo de Avaliación e Calidade do Sistema Educativo.
Elena Menéndez Martín, inspectora de educación.
Concepción García Sánchez, profesora de ensino secundario.
-Secretario: Ángel Segovia Largo, funcionario da Dirección Xeral de Ordenación e Innovación Educativa.
ORDE do 17 de setembro de 2008 pola que se amplía a dotación orzamentaria da do 5 de xuño pola que se establecen as bases reguladoras das axudas para agricultores membros de Agrupacións para Tratamentos Integrados en Agricultura (Atrias), e se convocan para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 22/09/2008

No DOG nº 112 do 11 de xuño de 2008, publicouse a orde pola que se establecían as axudas para agricultores membros de Agrupacións para Tratamentos Integrados en Agricultura (ATRIAS), e se convocan para o ano 2008. (Corrección de erros.- DOG nº 119, do 20 de xuño).
No artigo 22º.-Financiamento. A dotación económica desta orde foi soamente de 107.719,46  con cargo á aplicación 2008 11 03 713C 7803, sen prexuízo doutros orzamentos que puidesen ser achegados. Dado que non é suficiente para poder amparar as solicitudes da axuda presentadas, cómpre ampliar a dotación orzamentaria consignada inicialmente.
Por todo o exposto e de acordo co establecido no artigo 30.1º.3 do Estatuto de autonomía de Galicia, e no uso das facultades que me confire o artigo 14 da Lei 9/2007, do 13 de xuño, (DOG nº 121, do 25 de xuño) de subvencións de Galicia, así como as competencias que me confire a Lei de réxime financeiro e orzamentario de Galicia, a Lei 1/1983, do 22 de febreiro (DOG nº 23, do 21 de marzo), de normas reguladoras da Xunta e da súa Presidencia,
DISPOÑO:
Artigo único.-Amplíase para o ano 2008 a dotación orzamentaria que se recolle na Orde do 5 de xuño de 2008 (DOG nº 112, do 11 de xuño) nun total de 162.000 euros, para as axudas para agricultores membros de Agrupacións para Tratamentos Integrados en Agricultura (Atrias) con cargo á aplicación que se indica: 2008 11 03 713C 7803 2007 00903 162.000 euros.
Disposición adicional
Esta modificación non afecta o prazo que se establece para a presentación de solicitudes de axuda na devandita Orde do 5 de xuño de 2008.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de setembro de 2008.
Alfredo Suárez Canal
Conselleiro do Medio Rural
CORRECCIÓN de erros.-Decreto 199/2008, do 28 de agosto, polo que se aproba a oferta de emprego público das categorías de persoal estatutario licenciado sanitario do Servizo Galego de Saúde para o ano 2008.
CONSELLERÍA DE SANIDADE — III. OUTRAS DISPOSICIÓNS — 23/09/2008

Advertido erro no anexo do dito decreto, publicado no Diario Oficial de Galicia nº 175, do 10 de setembro de 2008, cómpre efectuar a oportuna corrección:
-Na páxina 16.900, onde di:
«Endocrinoloxía e nutrición...2»
-Debe dicir:
«Endocrinoloxía e nutrición...3»
RESOLUCIÓN do 11 de setembro de 2008, da Dirección Xeral de Ordenación e Innovación Educativa, pola que se establecen os modelos dos documentos oficiais de avaliación do bacharelato.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/09/2008

O Decreto 126/2008, do 19 de xuño, polo que se establece a ordenación e o currículo de bacharelato na Comunidade Autónoma de Galicia, establece no seu artigo 13.8º que os documentos oficiais de avaliación do bacharelato son o expediente académico, as actas de avaliación, o informe persoal por traslado e o historial académico e determina que a Consellería de Educación e Ordenación Universitaria regulará os procedementos e os documentos necesarios para levar a cabo a avaliación do alumnado, así como a súa supervisión e custodia.
A Orde do 24 de xuño de 2008 pola que se desenvolve a organización e o currículo das ensinanzas de bacharelato na Comunidade Autónoma de Galicia, no seu artigo 8.8º establece que os documentos de avaliación se axustarán aos modelos que estableza a Consellería de Educación e Ordenación Universitaria e na súa disposición derradeira primeira autoriza a Dirección Xeral de Ordenación e Innovación Educativa para tomar as medidas precisas para a execución desta orde.
De conformidade co exposto, a Dirección Xeral de Ordenación e Innovación Educativa
RESOLVE:
Primeiro.-Facer públicos os modelos dos documentos oficiais de avaliación no bacharelato: actas de avaliación, anexo I; expediente académico, anexo II; historial académico, anexo III; e informe persoal por traslado, anexo IV.
Segundo.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de setembro de 2008.
María José Pérez Mariño
Directora xeral de Ordenación e Innovación Educativa
Ver referencia pdf "18400D002P006.PDF"
ORDE do 17 de setembro de 2008 pola que se amplía a dotación orzamentaria da do 29 de maio pola que se establecen as bases reguladoras das axudas para o fomento da utilización de maquinaria e equipamentos agrarios en réxime asociativo en Galicia, e se convocan para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 23/09/2008

Pola Orde do 29 de maio de 2008 establecéronse as bases e convocáronse para o ano 2008 as axudas para o fomento da utilización de maquinaria e equipamentos agrarios en réxime asociativo en Galicia (DOG nº 109, do 6 de xuño).
No artigo 26 relativo ao financiamento destas axudas detállanse as aplicacións orzamentarias e o importe económico previsto para elas. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido na orde desta consellería citada anteriormente.
En virtude do exposto, de acordo co establecido no artigo 30.1º.3 do Estatuto de autonomía de Galicia e en uso das facultades que me confire o artigo 14 da Lei 9/2007, do 13 de xuño (DOG nº 121, do 25 de xuño), de subvencións de Galicia, así como as competencias que me confire a Lei de réxime financeiro e orzamentario de Galicia, a Lei 1/1983, do 22 de febreiro (DOG nº 23, do 21 de marzo), reguladora da Xunta e da súa Presidencia,
DISPOÑO:
Artigo único.-Amplíase para o ano 2008 a dotación orzamentaria que se recolle na orde desta consellería, do 29 de maio de 2008 (Diario Oficial de Galicia nº 109, do 6 de xuño), pola que se convocan para o ano 2008 as axudas para o fomento da utilización de maquinaria e equipamentos agrarios en réxime asociativo en Galicia, nun importe adicional de 500.000 euros para o exercicio 2008, con cargo á partida orzamentaria 11.03.712-C.770.1.
Disposición adicional
Esta modificación non afecta o prazo que se establece para a presentación de solicitudes de axuda na devandita Orde do 29 de maio de 2008.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de setembro de 2008.
Alfredo Suárez Canal
Conselleiro do Medio Rural
RESOLUCIÓN do 12 de setembro de 2008, da Dirección Xeral de Saúde Pública, pola que se actualiza o calendario de vacinación infantil do programa galego de vacinación.
CONSELLERÍA DE SANIDADE — III. OUTRAS DISPOSICIÓNS — 22/09/2008

A mellora do estado de saúde da poboación vén determinada en gran medida pola existencia de produtos vacinais de eficacia e efectividade demostrada, cuxo principal obxectivo é a prevención de determinadas enfermidades. A recente autorización de dúas vacinas fronte ao virus do papiloma humano permitirá reducir o risco de infección polo dito virus, así como de lesións precursoras e cancro de colo de útero.
Por este motivo, e tendo en conta os avances no coñecemento da situación epidemiolóxica dos axentes infecciosos obxecto de vacinación e a dispoñibilidade destas novas vacinas, faise necesaria a actualización do programa galego de vacinación, para o que se seguirán as recomendacións técnicas ao respecto e os acordos do Consello Interterritorial do Sistema Nacional de Saúde.
Neste sentido, o dito consello acordou recomendar a vacinación fronte ao virus do papiloma humano das rapazas nunha única cohorte, entre os 11 e 14 anos de idade, para introducila segundo os intereses de cada comunidade autónoma antes de finais de 2010.
De conformidade co Decreto 45/2006, do 23 de febreiro, polo que se establece a estrutura orgánica da Consellería de Sanidade e as súas competencias, é responsabilidade da Dirección Xeral de Saúde Pública o desenvolvemento e a xestión de programas de prevención de problemas de saúde con especial repercusión na Comunidade Autónoma de Galicia, segundo o seu artigo 11.3º h).
RESOLVO:
Primeiro.-Incluír a vacina fronte ao virus do papiloma humano en rapazas nadas a partir do 1 de xullo de 1994 segundo vaian cumprindo 14 anos de idade.
Segundo.-O programa de vacinación infantil comprenderá a prevención mediante inmunoprofilaxe activa de:
-Hepatite B.
-Poliomielite.
-Tétano.
-Difteria.
-Tose ferina.
-Sarampelo.
-Rubéola.
-Parotidite.
-Enfermidades invasoras causadas polo Haemophilus Influenzae do serotipo b.
-Enfermidades invasoras causadas por Neisseria meningitidis serogrupo C.
-Varicela.
-Virus do papiloma humano.
Terceiro.-As pautas de vacinación segundo as vacinas serán as seguintes:
Ver referencia pdf "18300D003P007.PDF"
Cuarto.-Esta resolución deixa sen efecto a Resolución do 3 de novembro de 2006, da Dirección Xeral de Saúde Pública, publicada no Diario Oficial de Galicia número 218, do 13 de novembro, e entrará en vigor o día 29 de setembro de 2008.
Santiago de Compostela, 12 de setembro de 2008.
Ramón Medina González-Redondo
Director xeral de Saúde Pública
RESOLUCIÓN do 7 de xullo de 2008 pola que se lle dá publicidade á relación de beneficiarios das axudas concedidas para a conservación e a restauración de bens do patrimonio etnográfico de Galicia.
CONSELLERÍA DE CULTURA E DEPORTE — III. OUTRAS DISPOSICIÓNS — 22/09/2008

Esta consellería resolveu a publicación da 2ª relación de beneficiarios, que se especifican no anexo, das axudas concedidas no ano 2008 ao abeiro da Orde do 31 de marzo de 2008, da Consellería de Cultura e Deporte, pola que se establecen as bases reguladoras que rexerán axudas destinadas a actividades de fomento para a conservación e a restauración de bens do patrimonio etnográfico de Galicia.
Estas axudas fináncianse con cargo á aplicación orzamentaria 12.03.433A.781.0 da Lei de orzamentos xerais da Comunidade Autónoma de Galicia para o ano 2008.
O que se fai público para xeral coñecemento.
Santiago de Compostela, 7 de xullo de 2008.
Ánxela Bugallo Rodríguez
Conselleira de Cultura e Deporte
Ver referencia pdf "18300D003P007.PDF"
CORRECCIÓN de erros.-Decreto 164/2008, do 17 de xullo, polo que se establecen as tarifas dos servizos sanitarios prestados nos centros dependentes do Servizo Galego de Saúde e nas fundacións públicas sanitarias.
CONSELLERÍA DE SANIDADE — III. OUTRAS DISPOSICIÓNS — 18/09/2008

Advertidos erros no citado decreto, publicado no DOG nº 150, do 5 de agosto de 2008, cómpre facer as oportunas correccións:
-Na páxina 15.066, onde di: «En xeral, para todos os tratamentos con intención radical (=60 Gy) e que non pertenzan ao nivel IV:»; debe dicir: «En xeral, para todos os tratamentos con intención radical (M60 Gy) e que non pertenzan ao nivel IV:».
-Na páxina 15.071, onde di: «Microscopia confocal: 1.100 euros.»; debe dicir: «Microscopia confocal: 100 euros».
-Na páxina 15.071, onde di: «Láser Yag: 50 euros.»; debe dicir: «Láser Yag: 150 euros».
-Na páxina 15.072, onde di: «Parkinson, enfermedad (PARK8) (Dardarina)»; debe dicir: «Parkinson, enfermidade (PARK8) (Dardarina)».
INSTITUTO GALEGO DE CONSUMO
RESOLUCIÓN do 19 de agosto de 2008, da Secretaría Xeral de Emigración, pola que se procede á publicación das subvencións concedidas, en virtude da Resolución do 12 de marzo de 2008 pola que se regula a concesión, en réxime de concorrencia competitiva, de axudas a asociacións de emigrantes retornados e inmigrantes para o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/09/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia e no artigo 12 da Resolución do 12 de marzo de 2008, da Secretaría Xeral de Emigración, pola que se regula a concesión, en réxime de concorrencia competitiva, de axudas a asociacións de emigrantes retornados e inmigrantes para o ano 2008, procédese á publicación das subvencións concedidas de contía igual ou superior a 3.000 euros.
Finalidade da axuda: as axudas teñen como finalidade a subvención dos gastos correntes (excluídos os gastos de persoal da propia asociación), e de equipamento, derivados do funcionamento das entidades, así como para a realización de actividades propias da asociación na Comunidade Autónoma galega correspondentes ao exercicio económico do ano 2008.
Norma reguladora: Resolución do 12 de marzo de 2008, pola que se regula a concesión, en réxime de concorrencia competitiva, de axudas a asociacións de emigrantes retornados e inmigrantes para o ano 2008 (DOG nº 64, do 3 de abril e DOG nº 69, do 10 de abril).
Aplicación orzamentaria: 04.50.312C.481.0 e 04.50.312C.781.0 dos orzamentos xerais da comunidade autónoma para o ano 2008.
Crédito orzamentario: 180.000  na aplicación orzamentaria 04.50.312C.481.0 e 80.000  na aplicación orzamentaria 04.50.312C.781.0.
Asociacións beneficiarias da subvención cunha contía igual ou superior a 3.000  e importe da axuda concedida a cada unha delas expresado en euros, que figuran no anexo a esta resolución.
Santiago de Compostela, 19 de agosto de 2008.
Manuel Luis Rodríguez González
Secretario xeral de Emigración
Ver referencia pdf "18100D005P022.PDF"
RESOLUCIÓN do 19 de agosto de 2008, da Secretaría Xeral de Emigración, pola que se procede á publicación das subvencións concedidas, en virtude da Resolución do 12 de marzo de 2008 pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida da poboación retornada e inmigrante na Comunidade Autónoma galega durante o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/09/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia e, no artigo 10 da Resolución do 12 de marzo de 2008, da Secretaría Xeral de Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida da poboación retornada e inmigrante na Comunidade Autónoma galega durante o ano 2008, procédese á publicación das subvencións concedidas de contía igual ou superior a 3.000 euros.
Finalidade da axuda: as axudas teñen como finalidade a subvención dos gastos correntes que se lles orixinen aos concellos, mancomunidades de concellos e consorcios locais aos que se lles concede a subvención para a realización dos programas previstos no artigo 5 da Resolución do 12 de marzo.
Norma reguladora: Resolución do 12 de marzo de 2008, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida da poboación retornada e inmigrante na Comunidade Autónoma galega durante o ano 2008 (DOG nº 65, do 4 de abril).
Aplicación orzamentaria: 04.50.312C.460.0 dos orzamentos xerais da comunidade autónoma para o ano 2008.
Crédito orzamentario: 450.000  na aplicación orzamentaria 04.50.312C.460.0.
Entidades locais beneficiarias da subvención cunha contía igual ou superior a 3.000  e importe da axuda concedida a cada unha delas expresado en euros, por orde alfabética, que figuran no anexo a esta resolución.
Santiago de Compostela, 19 de agosto de 2008.
Manuel Luis Rodríguez González
Secretario xeral de Emigración
Ver referencia pdf "18100D005P022.PDF"
RESOLUCIÓN do 19 de agosto de 2008, da Secretaría Xeral de Emigración, pola que se procede á publicación das subvencións concedidas, en virtude da Resolución do 5 de marzo de 2008 pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega durante o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/09/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia e no artigo 10 da Resolución do 5 de marzo de 2008, da Secretaría Xeral de Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega durante o ano 2008, procédese á publicación das subvencións concedidas de contía igual ou superior a 3.000 euros.
Finalidade da axuda: as axudas teñen como finalidade a subvención dos gastos correntes que se lles orixinen aos concellos, mancomunidades de concellos e consorcios locais aos que se lles concede a subvención para a realización dos programas previstos no artigo 5 da Resolución do 5 de marzo.
Norma reguladora: Resolución do 5 de marzo de 2008, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega durante o ano 2008 (DOG nº 51, do 12 de marzo) e Resolución do 21 de maio de 2008 pola que se amplía a dotación orzamentaria da Resolución do 5 de marzo de 2008 (DOG nº 101, do 27 de maio).
Aplicación orzamentaria: 04.50.312C.460.0 dos orzamentos xerais da comunidade autónoma para o ano 2008.
Crédito orzamentario: 1.203.832  na aplicación orzamentaria 04.50.312C.460.0.
Entidades locais beneficiarias da subvención cunha contía igual ou superior a 3.000  e importe da axuda concedida a cada unha delas expresado en euros, por orde alfabética, que figuran no anexo a esta resolución.
Santiago de Compostela, 19 de agosto de 2008.
Manuel Luis Rodríguez González
Secretario xeral de Emigración
Ver referencia pdf "18100D005P022.PDF"
ORDE do 9 de setembro de 2008 pola que se autoriza o inicio de actividades dos centros de día de alzhéimer de Ribeira, Lugo, Celeiro (Viveiro), Moaña e Vigo.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 12/09/2008

En virtude do disposto no artigo 29 da Lei 4/1993, do 14 de abril, de servizos sociais, para a creación de centros de servizos sociais propios da Administración autonómica, é necesaria unha norma con rango de decreto, e é necesaria unha orde do departamento competente para o inicio da súa actividade.
Os centros de día de alzhéimer de Ribeira, Lugo, Celeiro (Viveiro), Moaña e Vigo creáronse mediante o Decreto 186/2008, do 24 de xullo, polo que procede agora a autorización do inicio da súa actividade.
Ao abeiro do establecido na disposición derradeira primeira do antedito decreto, e de conformidade co Decreto 143/2007, do 12 de xullo, polo que se regula o réxime de autorización e acreditación dos programas e dos centros de servizos sociais e co Decreto 19/2008, do 7 de febreiro, polo que se crea a Rede Galega de Centros de Día de Atención Social para persoas con alzhéimer e outras demencias neurodexenerativas, en uso das facultades que teño atribuídas pola Lei 1/1983, do 22 de febreiro, reguladora da Xunta e da súa Presidencia, polo Decreto 211/2005, do 3 de agosto, polo que se establece a estrutura orgánica da Xunta de Galicia e polo Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar,
DISPOÑO:
Artigo único.-Autorizar o inicio de actividades e a posta en funcionamento dos centros de día de alzhéimer de Ribeira, Lugo, Celeiro (Viveiro), Moaña e Vigo conforme os datos que se relacionan no anexo desta orde.
Disposición derradeira
Esta orde entrará en vigor ao día seguinte ao da súa publicación no Diario Oficial de Galicia.
Santiago de Compostela, 9 de setembro de 2008.
Manuel Anxo Quintana González
Vicepresidente da Igualdade e do Benestar
ANEXO
Provincia: A Coruña.
Concello: Ribeira.
Enderezo: avda. do Malecón, 24.
Denominación: Centro de Día de Alzhéimer de Ribeira.
Tipoloxía: centro de día de alzhéimer.
Área: maiores.
Número de prazas/unidades autorizadas: 40.
Provincia: Lugo.
Concello: Lugo.
Enderezo: rúa Juana la Loca e rúa Díaz Castro.
Denominación: Centro de Día de Alzhéimer de Lugo.
Tipoloxía: centro de día de alzhéimer.
Área: maiores.
Número de prazas/unidades autorizadas: 40.
Provincia: Lugo.
Concello: Viveiro.
Enderezo: Casa do Mar de Celeiro na avda. Ramón Canosa, nº 27.
Denominación: Centro de Día de Alzhéimer de Celeiro.
Tipoloxía: centro de día de alzhéimer.
Área: maiores.
Número de prazas/unidades autorizadas: 30.
Provincia: Pontevedra.
Concello: Moaña.
Enderezo: Urbanización Rosal Sur. Edificio nº 1
Denominación: Centro de Día de Alzhéimer de Moaña.
Tipoloxía: centro de día de alzhéimer.
Área: maiores.
Número de prazas/unidades autorizadas: 50.
Provincia: Pontevedra.
Concello: Vigo.
Enderezo: Casa do Mar na avda. Beiramar, s/n de Vigo.
Denominación: Centro de Día de Alzhéimer de Vigo.
Tipoloxía: centro de día de alzhéimer.
Área: maiores.
Número de prazas/unidades autorizadas: 40.
RESOLUCIÓN do 21 de agosto de 2008 pola que se lles dá publicidade aos convenios de colaboración subscritos nos meses de xaneiro, febreiro, marzo e abril de 2008.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 05/09/2008

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración, recollidos no artigo 4.1º c) da Lei de contratos do sector público, subscritos polo Servizo Galego de Promoción da Igualdade do Home e da Muller nos meses de xaneiro, febreiro, marzo e abril do ano 2008 e que se relacionan no anexo a esta resolución.
Santiago de Compostela, 21 de agosto de 2008.
Ana Luisa Bouza Santiago
Directora do Servizo Galego de Promoción da Igualdade do Home e da Muller
Ver referencia pdf "17200D008P021.PDF"
CORRECCIÓN de erros.-Orde do 6 de agosto de 2008 pola que se autoriza a posta en funcionamento do centro de educación especial de Panxón, concello de Nigrán, para a atención específica de alumnado con trastornos de conduta.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/09/2008

Advertido erro no anexo da citada orde, publicada no DOG número 159, do 19 de agosto de 2008, cómpre realizar a seguinte corrección:
Na páxina 15.727, onde di: «Centro: centro de educación especial de Paxón», debe dicir: «Centro: centro de educación especial de Panxón».
ORDE do 28 de agosto de 2008 pola que se resolve a convocatoria do Plan de mellora de bibliotecas escolares en centros públicos non universitarios de titularidade da Consellería de Educación e Ordenación Universitaria para o curso 2008/2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/09/2008

Por Orde do 25 de abril de 2008 (DOG do 7 de maio), a Consellería de Educación e Ordenación Universitaria convocou o Plan de mellora de bibliotecas escolares en centros públicos non universitarios de titularidade da consellería, para o curso 2008/2009.
Reunida a comisión de valoración prevista no artigo sexto da devandita orde, de acordo coa proposta formulada por ela e de conformidade cos artigos primeiro, segundo e sétimo da orde de referencia,
RESOLVO:
Primeiro.-Concederlles as contías que se sinalan nos anexos I e II aos centros incluídos no Plan de mellora de bibliotecas escolares durante o curso 2007/2008, vistas as memorias de actividades levadas a cabo durante o devandito curso e os proxectos presentados para o curso 2008/2009.
Segundo.-Integrar no Plan de mellora de bibliotecas escolares 2008/2009 os 70 novos centros seleccionados, que se relacionan no anexo III.
Terceiro.-Asignar as contías que se detallan nos devanditos anexos, destinadas a apoiar a posta en marcha dos proxectos presentados.
Cuarto.-Os gastos realizados xustificaranse segundo o recollido no artigo oitavo da Orde do 25 de abril de 2008, antes do 15 de xuño de 2009.
Quinto.-A non-entrega da memoria e/ou xustificación do gasto no prazo sinalado poderá ser causa de revogación das cantidades asignadas, debendo proceder o centro ao reintegro da cantidade percibida, sen prexuízo das responsabilidades que se lle poidan exixir.
Sexto.-O incumprimento total ou parcial dos proxectos ou das condicións que se tiveron en conta para a súa concesión poderá dar lugar á anulación ou modificación da contía do importe concedido.
Santiago de Compostela, 28 de agosto de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "17200D006P016.PDF"
CORRECCIÓN de erros.-Orde do 30 de xullo de 2008 pola que se establecen as bases reguladoras e se convocan axudas para a realización de másters oficiais de posgrao en materia agroforestal nas universidades públicas de Galicia no curso 2008/2009.
CONSELLERÍA DO MEDIO RURAL — III. OUTRAS DISPOSICIÓNS — 09/09/2008

Advertida unha omisión no anexo da citada orde, publicada no Diario Oficial de Galicia nº 150, do martes, 5 de agosto de 2008, cómpre efectuar a oportuna corrección.
Para tal efecto, na páxina 15.058, debe engadirse o logo do Fondo Social Europeo (FSE); polo tanto, o anexo para cubrir será o seguinte:
Ver referencia pdf "17400D007P012.PDF"